16 met 'n soettand slaan op winkel toe | Maroela Media
16 met 'n soettand slaan op winkel toe
Die Gautengse polisie is op die spoor van 16 verdagtes wat vandeesweek slagoffers tydens 'n gewapende sakeroof in Boksburg aangesê het om twee vragmotors vol bokse sjokolade te laai voordat hulle met dié vrag sjokolade op die vlug geslaan het.
Kapt. Mavelo Masondo, woordvoerder van die polisie, het gesê die groep verdagtes het Woensdagaand omstreeks 21:30 op 'n winkel in Jetpark toegeslaan.
Die verdagtes het vuurwapens op die personeel en sekuriteitswagte van die geteikende winkel gerig waarna die slagoffers aangesê is om bokse sjokolade in die twee vragmotors, waarin die verdagtes opgedaag het, te laai.
Die slagoffers het die opdrag uitgevoer waarna die verdagtes hul selfone afgeneem en op die vlug geslaan het. Niemand is in die voorval beseer nie.
Volgens Masondo is die waarde van die gesteelde sjokolade in dié stadium nog nie bekend nie.
Die polisie ondersoek tans 'n saak van sakeroof en het reeds 'n ondersoek van stapel gestuur om te bepaal of gevalle met dieselfde modus operandi onlangs aangemeld is.
Masondo het 'n beroep op die publiek gedoen om enige inligting rakende die voorval by 'n polisiestasie of die Misdaadstopnommer by 08600 10111 aan te meld.
SA vroue, dogters 'leef in vrees', sê Ramaphosa
Maimane bepleit einde aan geweld teen vroue
Dis dieselfde berig as die een waar die wit vrou wat verbind word met die Pretoria Veearts moord die ? Ek glo haar doppie is reeds geklink!
Dit n anderste roof. Vergewe my, maar ek kon nie help om te lag. Hoop die soettandbende gaan nou soet bly